《朝云墓十首次孙西庵先生韵 其八》
明代·何绛

北邙松柏锁愁烟，望尽黄茅是海边。孤垄阴风吹宿草，出云清海欲歌筵。

微波有恨终归海，明月无情却上天。日暮乡关何处是，亦应怀抱暗凄然。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。